ಪ್ರೇಮಿಗಳ ದಿನದ ಸೆಲೆಬ್ರೆಷನ್‍ಗೆ ಅನಾನಸ್ ಹಲ್ವಾ ಮಾಡಿ ನಿಮ್ಮ ಪ್ರಿಯಕರನಿಗೆ ನೀಡಿ

ಪ್ರೇಮಿಗಳ ದಿನದ ಸೆಲೆಬ್ರೆಷನ್‍ಗೆ ನಿಮ್ಮ ಪ್ರಿಯಕರನನ್ನು ಖುಷಿಪಡಿಸಲು ರುಚಿಯಾದ ಹಾಗೂ ಸಿಹಿಯಾದನ್ನು ತಿಂಡಿಯನ್ನು ಮಾಡಿ ತಿಂದರೆ ಚೆನ್ನಾಗಿರುತ್ತದೆ. ಹೀಗಾಗಿ ನೀವು ಇಂದು ಸುಲಭವಾಗಿ ಮತ್ತು ರುಚಿಯಾಗಿ ಫಟಾ ಫಟ್ ಅಂತ ಅನಾನಸ್ ಹಲ್ವಾ ಮಾಡಬಹುದು.

ಬೇಕಾಗುವ ಸಾಮಗ್ರಿಗಳು:
* ಅನಾನಸ್- 2 ಕಪ್
* ಕಾರ್ನ್ ಹಿಟ್ಟು- 1 ಕಪ್
* ಸಕ್ಕರೆ- 1 ಕಪ್
* ತುಪ್ಪ- ಅರ್ಧ ಕಪ್
* ಏಲಕ್ಕಿ ಪೌಡರ್- ಸ್ವಲ್ಪ
* ಡ್ರೈ ಪ್ರೂಟ್ಸ್- ಸ್ವಲ್ಪ

ಮಾಡುವ ವಿಧಾನ:
* ಮೊದಲಿಗೆ, ಮಿಕ್ಸಿ ಜಾರ್‍ಗೆ ಅನಾನಸ್ ಹಾಗೆ ರುಬ್ಬಿಕೊಳ್ಳಿ. ಈ ಜ್ಯೂಸ್‍ನ್ನು ಚೆನ್ನಾಗಿ ಸೊಸೆಕೊಳ್ಳಬೇಕು. ಇದನ್ನೂ ಓದಿ: ಸೂಪರ್ ಕೂಲ್ ದ್ರಾಕ್ಷಿ ಹಣ್ಣಿನ ಲಸ್ಸಿ ಮಾಡುವ ಸರಳ ವಿಧಾನ ನಿಮಗಾಗಿ

* ನಂತರ ಅನಾನಸ್ ಜ್ಯೂಸ್‍ನ್ನು ಒಂದು ಬೌಲ್‍ಗೆ ಹಾಕಿ ಕಾನ್ ಪ್ಲೋರ್ ಸೇರಿಸಿ ಮಿಶ್ರಣ ಮಾಡಿಕೊಳ್ಳಬೇಕು.
* ನಂತರ ಒಂದು ಬಾಣಲೆಗೆ ನೀರು, ಸಕ್ಕರೆ ಸೇರಿಸಿ ಕುದಿಸಿಕೊಳ್ಳಬೇಕು.

* ಈಗ ಇದೆ ಬಾಣಲೆಗೆ ಅನಾನಸ್ ಜ್ಯೂಸ್ ಮಿಶ್ರಣ, ಡ್ರೈ ಪ್ರೂಟ್ಸ್, ತುಪ್ಪ ಬೇಕಾದಲ್ಲಿ ಸ್ವಲ್ಪ ಬಣ್ಣವನ್ನು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ ಬೇಯಿಸಿ ತುಪ್ಪ ಸವರಿದ ತಟ್ಟೆಗೆ ಹಾಕಿ ಬೇಕಾದ ರೀತಿಯಲ್ಲಿ ಕತ್ತರಿಸಿದರೆ ರುಚಿಯಾದ ಅನಾನಸ್ ಹಲ್ವಾ ಸವಿಯಲು ಸಿದ್ಧವಾಗುತ್ತದೆ. ಇದನ್ನೂ ಓದಿ:  ಸ್ಪೆಷಲ್ ಹೀರೆಕಾಯಿ ದೋಸೆ ಮಾರ್ನಿಂಗ್ ತಿಂಡಿಗೆ ಮಾಡಿ